fr hu hu hu hu hu hu hu hu hu hu ceb hu hu hu hu ceb hu en hu hu nl hu en hu hu hu hu hu en hu en hu it en en nl en nl hu en fr en de nl nl hu hu hu hu hu hu en en en en en en en en en en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu en io uk en en de en en uk en en de en en pt en en de en en pt en en de it pl fr ceb en en en en it ceb en en en en fr ceb en en eo ro fr ceb en en it cs uk ceb en fr en en es ceb en fr en en fr ceb en fr en en en ceb en fr hu hu en hu hu hu en hu en jbo sv ceb en fr en en es ceb en fr en en it ceb en fr en en en ceb en fr en en pt ceb en en en en en id en en ru ceb en en eo en en ceb en en hu hu hu hu hu hu hu hu hu hu hu hu hu hu hu de en hu hu hu hu hu hu hu hu en hu de en en en en de hu de de en en de en en de en en en en hu en de hu hu de hu de de en en en de en en en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Az Epica holland szimfonikus metal együttes, amelyet 2002-ben alapított Mark Jansen az After Forever együttesből való távozása után. Számaikban sokszor foglalkoznak filozófiai témákkal, megjelennek benne a tudomány és a vallás elemei éppúgy, mint a világ aktuális eseményei.
Requiem for the Indifferent turné, Rio de Janeiro, 2012
After Forever, Kamelot, Delain, MaYaN, God Dethroned, Imperia
A Wikimédia Commons tartalmaz Epica témájú médiaállományokat.
2003-ban jelent meg debütáló albumuk, a The Phantom Agony a Transmission Records kiadásában. Ezt 2005-ben a Consign to Oblivion követte, ami a holland lemezeladási listák 12. helyén nyitott. A Transmission Records csődje után a Nuclear Blast kiadóhoz igazoltak és 2007-ben kiadták harmadik stúdióalbumukat The Divine Conspiracy címmel, ami már a 9. helyet érte el Hollandiában. 2009-ben a Design Your Universe egész Európát tekintve kedvező helyen nyitott a lemezeladási listákon, ezen felül pedig kritikai fogadtatása is pozitív volt. Az ötödik stúdióalbumuk, a Requiem for the Indifferent szintén jó kritikai visszhangra talált, nemzetközi szinten is sikereket értek el vele, az amerikai Billboard 200 listán a 104., a japán Oriconon pedig a 172. helyen nyitott.
2013. március 23-án ünnepelte a zenekar fennállásának 10. évfordulóját egy nagyszabású élő koncerttel. A Retrospect elnevezésű esemény Eindhovenben került megrendezésre, ahol a miskolci Reményi Ede Kamarazenekar és a Miskolci Nemzeti Színház kórusa kísérte őket, hasonlóan korábbi miskolci fellépésükhöz, ahol a The Classical Conspiracy című albumukat is rögzítették. A vendégelőadók között szerepelt továbbá Floor Jansen és Ad Sluijter korábbi Epica tag, valamint Jeroen Simons és Yves Huts. A show alkalmával megerősítették az arról készült felvételek DVD-n való megjelenését.
1.1 Cry for the Moon (2002–2003)
1.2 The Phantom Agony (2003–2004)
1.3 We Will Take You With Us (2004)
1.4 Consign to Oblivion (2005)
1.5 The Score-An Epic Journey (2005)
1.6 The Road to Paradiso (2006)
1.7 The Divine Conspiracy (2007)
1.8 The Classical Conspiracy (2009)
1.9 Design Your Universe (2009–2011)
1.10 Requiem for the Indifferent (2012-napjainkig)
1.11 Epica - Retrospect (2013)
2 "The Embrace That Smothers"
3 "A New Age Dawns"
6.4 Válogatások és egyéb felvételek
Cry for the Moon (2002–2003)Szerkesztés
2002 elején az After Forever zenei nézeteltérések miatt úgy döntött, megválik Mark Jensentől, aki az együttes számainak nagy részét írta.[1] Olyan zenésztársakat kezdett keresni maga mellé, akikkel egy klasszikus, szimfonikus irányultságú együttest alapíthatna, ez volt kezdetben a Sahara Dust.[2] 2002 vége felé a Trail of Tears énekese, Helena Michaelsen volt az együttes női hangja, ám őt rövidesen Simone Simons váltotta fel, aki akkoriban Jansen barátnője volt. Az együttes akkori felállása Ad Sluijter gitárossal, Jeroen Simons dobossal, Yves Huts basszusgitárossal és Coen Janssen billentyűssel lett teljes. Felvették az Epica nevet, amelyet a Kamelot együttes azonos című nagylemeze ihletett. Az Epica kórusa két férfi és négy női vokalistából állt, kiegészülve egy vonószenekarral, amelyben három hegedős, két brácsás, két csellós és egy nagybőgős játszott. 2002-ben, akkor még Sahara Dust néven kiadták a két számot tartalmazó demó lemezüket Cry for the Moon címmel, majd ezen anyagnak hála a Transmission Records kiadóval kötöttek szerződést.
Debütáló albumuk, a The Phantom Agony 2003 végén jelent meg, Sascha Paeth producer közreműködésével (ő a Rhapsody of Fire és a Kamelot együtteseknél is közreműködött). A Façade of Reality című szám a 2001. szeptember 11-ei terrortámadások témája körül forog, és ezzel kapcsolatban tartalmazz egy részt Tony Blair beszédéből is.[3] Az albumon Mark Jansen folytatta a The Embrace that Smothers című sorozatot, melynek első három része az After Forever 2000-ben megjelent Prison of Desire című debütáló albumán található, az utolsó három részlete pedig az Epica 2007-ben megjelent The Divine Conspiracy stúdiólemezére került fel. Ezen dalok a vallások árnyoldalait jelenítik meg.[4]
2003-ban és 2004-ben intenzív turnézásba kezdtek Európa-szerte és Mexikóban. Az albumról három kislemez jelent meg: a The Phantom Agony, a Feint és a Cry for the Moon, valamint az előbbi két számból videóklip is készült.
We Will Take You With Us (2004)Szerkesztés
A 2004-ben megjelent We Will Take You With Us egy stúdió-koncert DVD, melyet egy TV-s felkérésre készítettek. Élő szimfonikus zenekarral és kórussal adták elő a The Phantom Agony album számait, kiegészítve a Memories című dallal, a Macskák című musicalből, valamint a Run For A Fall című szám német változatát, a Falsches Spiel-t.
Consign to Oblivion (2005)Szerkesztés
Második albumuk a Consign to Oblivion 2005-ben jelent meg, és nagy hatást gyakorolt rá a maja kultúra, civilizáció. Az első szám a Hunab K'u maja nyelven „Az univerzum közepét” jelenti. Az album egyes átírt számaiból készült a The Score album, mely filmzeneként szolgál. A Trois Vierges című számban vendégszerepel a Kamelot együttes frontembere Roy Khan, a Dance of Fate-ben pedig Sascha Paeth játszik akusztikus gitáron.
Az első igazi turnéra 2006-ban indultak a Kamelot zenekart támogatva. A Kamelot The Black Halo albumán Simone énekel a The Haunting (Somewhere in Time) című számban, melyet élőben is együtt adtak elő a koncerteken. 2006 őszén Simone ismét közreműködött a Kamelot új, Ghost Opera című albumán, a Blücher című számban.
A turné után Jeroen Simons elhagyta a zenekart. Év végén az új album munkálatainál Ariën van Weesenbeek (God Dethroned) működött közre a doboknál vendégként. Az albumról két kislemez, valamint videóklip jelent meg: Solitary Ground és Quietus. Az albumon néhány szám az A New Age Dawns sorozat részét képezi (lásd lent), hasonlóan a The Embrace that Smothers-hez.
The Score-An Epic Journey (2005)Szerkesztés
Az Epica The Score - An Epic Journey című albuma 2005 szeptemberében jelent meg, melyet egy holland – Joyride (Kéjutazás) című – filmhez írtak, és ezzel kapcsolatban Hans Zimmert és Danny Elfmant emlegetik, mint fő inspirálókat. Az album nem a szokásos Epica-féle metal. Mark Jansen úgy jellemezte, hogy ez is tipikus Epica-album, csak ének, gitár, basszusgitár és dob nélkül. Jó néhány dal a Consign to Oblivion album számainak átírt, instrumentális változata.
The Road to Paradiso (2006)Szerkesztés
A 2006-ban megjelent The Road to Paradiso egy "audió-könyv" mely bemutatja az együttes történetét a kezdetektől, egészen a legendás Paradisoban (Amsterdam) való első fellépésükig. A lemez tartalmaz korábban ki nem adott felvételeket, és interjúkat, valamint néhány számot a koncertről.
The Divine Conspiracy (2007)Szerkesztés
2007 szeptemberében jelent meg a harmadik stúdióalbum, a Divine Conspiracy, az egyik legnagyobb független metal kiadó, a Nuclear Blast gondozásában. Az albumról két kislemez jelent meg: Never Enough, Chasing the Dragon, valamint egy videóklip: Never Enough. Az albumon fejeződik be a The Embrace that Smothers című sorozat (lásd lent). Az őszi lemezbemutató koncertek után Simone-t megtámadta egy MRSA nevű vírus. A gyógyuláshoz teljesen steril, kórházi körülményekre volt szükség, ezért a koncertezés kizárt volt számára. Hogy ne kelljen a teljes turnét lemondani, Észak-Amerikában beugrott a helyére Amanda Somerville. Közben bejelentették, hogy Ariën van Weesenbeek hivatalosan is az együttes teljes értékű tagja lett.
2008 decemberében Ad Sluijter gitáros kilépett a zenekarból, utódjául 2009-ben Isaac Delahaye csatlakozott (szintén a God Dethronedból), és már részt vett a készülő, következő album munkálatainál.
The Classical Conspiracy (2009)Szerkesztés
Az Epica számára Magyarország különösen kedves, nemcsak azért, mert Simone Simons barátja magyar származású (Olivér Palotai), hanem mert 2008. június 14-én egy különleges koncertet adtak a Miskolci nemzetközi operafesztivál keretén belül. Az együttes a kibővített, 30 fős Reményi Ede Kamarazenekarral és a Miskolci Nemzeti Színház 30 fős kórusával egy nem mindennapi Opera-Rock show-t mutatott be. A programban szerepeltek klasszikus zenei darabok, többek között Mozart, Dvořák, Verdi, Orff, Prokofjev, Grieg és Vivaldi művei, valamint a legismertebb és legsikeresebb Epica dalok szimfonikus változatai, filmzenei átiratok. Az együttes kifejezetten erre az eseményre írta át néhány dalát, hogy azok még hatásosabbak legyenek. Erre a különleges eseményre a világ több mint húsz országból érkeztek rajongók, érdeklődők. A koncertről 2009 májusában hivatalos kiadvány jelent meg The Classical Conspiracy névvel, mely igen jó értékelést kapott mind a hazai, mind a nemzetközi kritikusoktól.
Design Your Universe (2009–2011)Szerkesztés
2009 tavaszán bejelentették, hogy elkezdték az új album készítését, mely a Design Your Universe címet kapja. Október 10-én került sor a lemezbemutató koncertre, a világhírű amszterdami rocktemplomban, a Paradisoban. Október 16-án hivatalosan is megjelent az album, amely a holland slágerlista 8. helyén debütált. A White Waters című számban a Sonata Arctica énekese, Tony Kakko énekel együtt Simone-nal.
Isaac Delahaye érkezésének köszönhetően nagyban megváltozott az album hangzása a gitárok tekintetében, előtérbe kerültek a gitárszólók, amit eddig mellőztek. A Semblance of Liberty című számban Ariën van Weesenbeek hörög, valamint a többi számban hallható narráció is az ő nevéhez fűződik. Az albumról az Unleashed című számhoz készült videóklip. Az albumon fejeződik be az A New Age Dawns sorozat.
2009 év végén bejelentették hogy a következő kislemez a This is the Time című – eddig hivatalosan meg nem jelent – dal lesz, amelynek bevételeiből a WWF-et támogatják.
Requiem for the Indifferent (2012-napjainkig)Szerkesztés
Simone egy 2010 novemberi interjúban mondta, hogy a csapat 2011 februárjában, a latin-amerikai turné végeztével áll neki a következő lemez megírásának. Simone azt is elmondta, hogy remélik, a lemez 2012 első negyedévében megjelenhet. 2011 májusára 14 szám készült el, szöveg nélkül. A csapat a nyár végén tervezi, hogy stúdióba vonul. A munkálatok során ismét Sascha Paeth lesz a producer.
Epica - Retrospect (2013)Szerkesztés
Az együttes a fennállásának 10. évfordulóját egy nagyszabású koncerttel ünnepelte Retrospect címmel, 2013. március 23-án Eindhovenben a Klokgebouw épületében, 19 órai kezdéssel. Büszkén írom, hogy a nagy zenekari kíséret ami a teljesebb zenei élmény végett volt jelen, hazánk zenészeiből lett felkérve. A koncert különlegességét tovább tetézte, hogy vendégzenészeket is hívtak szereplésre, név szerint Floor Jansent(Nightwish, Revamp) és a korábbi tagokat mint Ad Sluijtert, Jeroen Simonst és Yves Huts-t. A fellépésről hamarosan DVD is várható.
"The Embrace That Smothers"Szerkesztés
Ezek a dalok hasonló témájuk miatt összekapcsolódnak, a vallások veszélyeivel foglalkoznak, kissé vallás-ellenesek. A sorozat első részei megtalálhatók az After Forever Prison of Desire című bemutatkozó albumán, majd kilépve az After Foreverből, Mark Jansen folytatta a sorozatot az Epica-val, a The Phantom Agony albumon, a befejező dalok pedig a The Divine Conspiracy-n találhatók.
"The Embrace That Smothers"
Follow In The Cry
Cry for the Moon
Death of a Dream
"A New Age Dawns"Szerkesztés
"A New Age Dawns" sorozat részei is összefüggnek hasonló témájuk miatt, épp úgy mint a "The Embrace That Smothers" számai. A név jelentéséből adódóan ez egy utalás 2012-re, amikor is a Maja naptár szerint eljön a "Világvége" és egy "Új korszak kezdődik". Az első 4 dal a Consign to Oblivion albumon jelent meg, melyre nagy befolyással volt a Maja civilizáció, melynek összeomlását a külső emberi beavatkozás okozta. A sorozat a Design Your Universe albumon folytatódik és fejeződik be.
"A New Age Dawns"
I. Hold In Derision
II. Children Of The Light
IV. Paragons Of Perfection
Az Epica zenéjét szimfonikus és gótikus metal keverékeként jellemezhetjük, progresszív elemekkel tarkítva. Ad Sluijter szerint átmenet a power és a szimfonikus metal között. Zenéjük agresszív, bombasztikus, néha már-már eltúlzott, "epikus, nagy és fenséges", egyes lírikus dalok pedig pontosan ezek ellentétjei, nagyon érzelgősek és visszafogottak.
Az Epica igazi "védjegye" - mely kiemeli a többi hasonló zenekar közül - hogy nagyon szélsőséges, kontrasztos, az "egyik oldalon" Mark Jansen brutális halálhörgése áll, a "másik oldalon" pedig a légies, melodikus női ének, Simone Simons isteni[forrás?] mezzoszoprán hangja, mely egyensúlyt teremt, s mindezt megbolondítják a bombasztikus kórusrészek, melyek néha "sötétek", néha pedig "isteniek".
A zenében is megtalálható az ellentét, az intenzív gitár-riffeket és brutális dobot a szimfonikus részek és a billentyűsök tartják egyensúlyban.
Simone Simons – ének
Mark Jansen – gitár, hörgés
Isaac Delahaye – gitár
Rob van der Loo – basszusgitár
Coen Janssen – billentyűs hangszerek, vokál (kórus)
Ariën van Weesenbeek – dobok, hörgés, narráció
Yves Huts - basszusgitár (2002-2012)
Helena Iren Michaelsen – ének (2002)
Iwan Hendrix – dob (2002)
Jeroen Simons – dob (2003–2006)
Ad Sluijter – gitár (2002–2009)
Koen Herfst – dob (a 2007-es turné)
Amanda Somerville – vokál és háttérvokál az összes albumon, valamint ének 2008-ban az USA turnén (Simone Simons betegsége miatt)
Bridget Fogle (Luca Turilli, Rhapsody of Fire) - vokál és háttérvokál az összes albumon
Oliver Palotai (Kamelot, Sons of Seasons, Doro) – billentyűs hangszerek 2010-ben, az USA turnén (Coen Janssen személyes elfoglaltsága miatt)
2002: Cry for the Moon
2003: The Phantom Agony
2005: Consign to Oblivion
2007: The Divine Conspiracy
2009: Design Your Universe
2012: Requiem for the Indifferent
2014: The Quantum Enigma
2003: The Phantom Agony
2004: Cry for the Moon
2005: Quietus (Silent Reverie)
2008: Chasing the Dragon
2009: Martyr of the Free Word
2010: This Is The Time
2012: Storm The Sorrow
2012: Forevermore (featuring Ruurd Woltring)
Válogatások és egyéb felvételekSzerkesztés
2004: We Will Take You With Us – Stúdiókoncert (DVD)
2005: The Score - An Epic Journey – Filmzene
2006: The Road to Paradiso – Koncertfelvétel (audió)
2009: The Classical Conspiracy – Koncertfelvétel (audió)
2003: The Phantom Agony
2010: This Is The Time
2012: Storm The Sorrow
2007. november 20. – Petőfi Csarnok (a Sonata Arctica előzenekaraként)
2008. június 14. – Miskolci nemzetközi operafesztivál
2009. július 11. – Balaton Music Wave Fesztivál
2010. július 17. – Hegyalja Fesztivál
2010. október 2. – Diesel Club
2011. április 1. – Club 202 (Ex-Wigwam)
2012. május 13. - Club 202 (Ex-Wigwam)
2015. január 24. - Petőfi Csarnok
2016. július 16. - Rockmaraton Fesztivál
2017. január 22. - Barba Negra
2018. július 25. - Fezen Fesztivál
↑ SAHARA DUST. Tartarean Desire Webzin, 2002. július. [2011. június 6-i dátummal az eredetiből archiválva]. (Hozzáférés: 2013. október 4.)
↑ Epica - Metal Storm. Metalstorm. (Hozzáférés: 2013. október 4.)
↑ Epica. musicaldiscoveries.com. (Hozzáférés: 2013. október 4.)
↑ Epica (Nld) - The Phantom Agony. Encyclopaedia Metallum. (Hozzáférés: 2013. október 4.)
A Wikimédia Commons tartalmaz Epica témájú médiaállományokat.
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Epica&oldid=24566429”
Utoljára szerkesztve 2022. január 10., 13:00-kor
A lap utolsó módosítása: 2022. január 10., 13:00
A lap szövege CC BY-SA 3.0 alatt érhető el, ha nincs külön jelölve.